Viborger Samler, 1836-01-09
Jstedetfor som sædvanligt at holde sig paa den venstre Bred af Seine tog han Veien langs med Tuileriernes Terrasse. Tuileriernes Have var spærret for Publicum og Passagen paa Broerne spærret. Efterat Borgerkongen saaledes af den i Forveien af Politiet og Gensdarmerne rensede Vei var uden Uheld indtruffen til sin Bestemmelse, holdt han følgende Tale: "Mine Herrer Pairs og Deputerede, Jdet jeg paa ny seer Dem forenede omkring mig, priser jeg mig lykkelig ved at kunne ønske mig og Dem til Lykke med Landets Stilling. Dets Velstand voxer med hver Dag, dets indre Rolighed synes i Fremtiden at være beskyttet mod ethvert Angreb og sikkrer dets Kraft mod Udlandet. De Forholdsregler, som De have taget i Deres sidste Session, have opnaaet det Formaal, som vi samlede havde forØie; de have consolideret saavel den offentlige Orden, som vore Jnstitutioner. - Jeg blev dybt greben af de Følelser, som Frankrig lagde for Dagen for mig og min Familie, da det i et Øieblik, der er os i smerteligt Minde, behagede Forsynet, at bevare mine for evigt til Fædrelandets Tjeneste indviede Dage. En til Sikkringen af vore africanske Besiddelser foretagen Expedition er ledet og fuldført saaledes, som Frankrigs Ære udfordrede det. Med inderlig Nørelse har jeg seet den Ældste af min Stamme at dele vore tappre Krigeres Trængsler og Farer. - Jeg har Grund til at ønske mig til Lykke til vore Forhold tilde fremmede Magter. Vor inderlige Forbindelse (inline union) med Storbritannien slutter sig dagligt tættere, og Alt giver mig den Fortrøstning, at Freden, vi nyde, ingen Forstyrrelse vil lide. – Min Regjering griber stedse paa vor spanske Grændse de hensigtsmæssigste Forholdsregler til den troe Opfyldelse af Tractatens Stipulationer af 28de April 1834. Jeg nærer de meest brændende Ønsker for Halvøens indre Pacification og befæstelsen af Dronning Jsebellas Throne. – Jeg beklager, at den med de forenede nordamericanske Stater afsluttede Tractat af 4de Juli 1831 endnu ikke har opnaaet sin endelige Fuldbyrdelse. Kongen af Storbritannien har tilbudt saavel mig som de forenede Stater sin venskabelige Mægling. Jeg har antaget den, og De ville deele mit Ønske, at denne Tvist maa endes paa en for to store Nationer lige ærefuld Maade. – Finantsernes Tilstand er tilfredsstillende; den offentlige Jndtægt tiltager ved den blotte Jndvirkning af den almindelige Velstand. J faa Dage skulle Finantslovene blive forelagte de Deputeredes Kammer. - De Love, der allerede ere blevne forelagte eller anmeldte for Dem, skulle ligeledes blive underkastede Deres Prøvelse, ligesom ogsaa de, hvilke den sidste Legislation havde forbeholdt den nærværende Sessions Raadslagninger. - Jeg haaber, mine Herrer, at det Øieblik er kommet, da Frankrig skal høste Frugterne af sin sindige Klogskab og sit Mod. Lader os, oplyste af den forbigangne Tid, benytte de saa dyrt kjøbte Erfaringer, Lader og bestræbe os for at berolige Gemytterne, perfectionere vore Love, og ved forstandige Forholdsregler beskytte alle en Nations Jnteresser, der efter saa mange Storme giver den civiliserede Verden det heldbringende Exempel paa et ædelt Maadehold, den eneste Garantie for varige Resultater. Omhyggelighed for dens Rolighed, dens Frihed, dens Storhed er min første Pligt; dens Hæder vil være min dyrebareste Løn!"De liberale Blade klage over, at flere vigtige Gjenstande ikke ere berørte i Throntalen, navnligen savner man en Meddelelse af de sandsynligviis i Forening af Frankrig og England gjorte Skridt til en Formindskelse af Ruslands Jndflydelse i Orienten og Opretholdelsen af den wienske Congresses Beslutninger i Henseende til Polen, hvilke Udeladelser disse Blade ene og alene tilskrive Grev Pahlens Trudsler. - Den 30te Decbr. begyndte Møderne i de Deputeredes Kammer og Hr. Dupin valgtes, som man kunde forudsee, atter til Præsident; han havde 164 Stemmer. General Harispe er udnævnt til Pair. – Den 28de Decbr. afsagde Pairsretten Dom over de Anklagede fra St. Etienne, Marseille &c. Caussidiere er dømt til 20 Aars, Reverchon til 10 Aars, Gilbert og Ri han hver til 5 Aars Detention og samtlige til for Livstid at forblive under det høie Polities specielle Opsigt. 2 ere blevne tildømte 2 Aars og 2 eet Aars Fængsel og 5 Aars Politicopsigt. Alle Domfældte skulle solidarisk udrede Omkostningerne. Det er at bemærke, at Caussidiere lider sin Straf formedelst udøvet Attentat, mod hvilken Anklage han ikke har villet forsvare sig. Beskyldningen om Mord var lagt til Side, og befunden saa ugrundet, at den ikke engang er omtalt i Motiverne til Dommen.